|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS** **RAJONO BALELIŲ UNIVERSALAUS DAUGIAFUNKCIO** **CENTRO LIKVIDAVIMO**  |
| 2020 m. ~~kovo~~ **balandžio** d. Nr.  |
| Ukmergė |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.106 straipsnio 1 punktu, 2.108 straipsniu, Lietuvos Respublikos biudžetinių įstaigų įstatymo 15 straipsnio 2 ir 3 dalimis, Ukmergės rajono savivaldybės taryba n u s p r e n d ž i a:

1. Likviduoti nuo 2020 m. rugsėjo 1 d. Ukmergės rajono Balelių universalų daugiafunkcį centrą (toliau – Centras), juridinio asmens kodas 302430612, buveinės adresas Mokyklos g. 2, Balelių k. Taujėnų sen. Ukmergės rajonas.

2. Paskirti likvidatore Ukmergės rajono Balelių universalaus daugiafunkcio centro direktorę Ramutę Liubomirskienę, nustatant darbo sutarties terminą iki 2020 m. rugpjūčio 31 d. ir ~~1780~~ **1850** eurų dydžio mėnesinį atlyginimą.

3. Pavesti Ukmergės rajono savivaldybės merui, esant Ramutės Liubomirskienės sutikimui, pakeisti darbo sutartį su Centro direktore Ramute Liubomirskiene, vietoj Centro direktoriaus pareigų pavadinimo įrašyti Centro likvidatoriaus pareigų pavadinimą.

4. Įpareigoti Centro likvidatorę:

4.1. pateikti šį sprendimą Juridinių asmenų registrui teisės aktų nustatyta tvarka;

4.2. viešai paskelbti apie Centro likvidavimą tris kartus ne mažesniais kaip trisdešimties dienų intervalais arba paskelbti viešai vieną kartą ir pranešti raštu visiems kreditoriams.

4.3*.* atsiskaičius su Centro darbuotojais ir kreditoriais, grąžinti nepanaudotas pinigines lėšas į Ukmergės rajono savivaldybės iždo sąskaitą;

4.4. Organizuoti įstatymų nustatyta tvarka Centro turto inventorizaciją pagal sprendimo likviduoti Centrą priėmimo dienos būklę;

4.5. Centro likvidavimo procedūrą baigti iki 2020 m. rugpjūčio 31 d.;

4.6. atlikti kitas teisės aktais nustatytas likvidatoriaus pareigas.

5. Nustatyti, kad:

5.1. likvidatorius:

5.1.1. turi Centro direktoriaus teises ir pareigas;

5.1.2. atstovauja Centrui valstybės ir savivaldybės valdžios ir valdymo institucijose, teisme ir santykiuose su kitais juridiniais bei fiziniais asmenimis.

5.2. Centro likvidavimo procedūros vykdomos vadovaujantis Lietuvos Respublikos civiliniu kodeksu, Lietuvos Respublikos biudžetinių įstaigų įstatymu ir kitais teisės aktais;

5.3. sprendimo vykdymo kontrolę atlieka savivaldybės administracijos direktorius.

Savivaldybės meras

Projektą parengė

Švietimo ir sporto skyriaus

vyriausioji specialistė Irena Lukoševičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS** **RAJONO BALELIŲ UNIVERSALAUS**

**DAUGIAFUNKCIO CENTRO LIKVIDAVIMO“**

**AIŠKINAMASIS RAŠTAS**

2020 m. kovo 10 d.

Ukmergė

**1. Sprendimo projekto rengimo pagrindas:** Pagrindas – Lietuvos Respublikos vietos savivaldos įstatymo 16 straipsnio 2 dalies 21 punktas, kuris numato, jog Savivaldybės taryba gali steigti, reorganizuoti ir liūkviduoti biudžetines įstaigas, kurių savininkė ji yra. Lietuvos Respublikos biudžetinių įstaigų įstatymo15 straipsnis numato biudžetinių įstaigų likvidavimo tvarką ir eiliškumą.

**2. Sprendimo projekto tikslas ir esmė:**

Sprendimas parengtas vadovaujantis Ukmergės rajono savivaldybės tarybos 2019 m. rugpjūčio 29 d. sprendimu Nr. 7-98 sudarytos švietimo įstaigų tinklo pertvarkos darbo grupės, nagrinėjusios Ukmergės rajono Balelių universalaus daugiafunkcio centro pertvarkymo galimybes, siekiant veiklų optimizavimo, geresnio išteklių panaudojimo ir Savivaldybės lėšų taupymo, siūlymu. Tinklo pertvarkos darbo grupės pasiūlymai 2020 m. kovo 4 d. buvo pristatyti rajono politikams.

 Balelių UDC ugdomi 9 ikimokyklinio ir 1 priešmokyklinio amžiaus vaikas. Planuojama 2020-2021 m. m. ugdyti 8 vaikus (iš jų 1 priešmokyklinio amžiaus),***2021-20211 m.m. – 7 vaikus (iš jų 3 priešmokyklinio amžiaus), 2022-2023 m. m. – 6 vaikus.*** 23 vaikai lanko 2 NVŠ būrelius. Teikiamos skalbimo, kopijavimo, patalpų nuomos, maisto banko paslaugos. Veikia biblioteka, sveikatos punktas. Renkasi bendruomenė kultūrinei (2 meno kolektyvai), sportinei veiklai.

 ***Centro pastato plotas – 1254,46 kv. m., teritorijos plotas – 1,9 ha. 2020 m baigiasi įsipareigojimai dėl dalinės renovacijos – dalinai atnaujinta šildymo sistema, įrengta aktų salė, valgykla, virtuvė, kompiuterių kab., suremontuotos darželio patalpos, įrengti san. mazgai, įsigyti virtuvės baldai ir įranga, treniruokliai, kompiuteriai, muzikos aparatūra (32 899 Eur).***

|  |  |  |  |  |
| --- | --- | --- | --- | --- |
| Pareigybė | UDC |  | Mažinama | Ekonomija |
| Direktorė | 1 |  | 1 | 17141 |
| Sekretorius | 0,5 |  | 0,5 | 4821 |
| Buhalteris | 0,5 |  | 0,5 | 5892 |
| Kūrikai sezonui | 3 |  3 Taujėnų seniūnijai |  |  |
| Kiemsargis | 0,5 | 0,5 Taujėnų seniūnijai |  |  |
| Darbininkas /ūkvedys | 1 | 0,5 Taujėnų seniūnijai  | 0,5 | 3695 |
| Valytojas | 1 | 0,5 Taujėnų seniūnijai | 0,5 | 3695 |
| Kultūros darbuotojas | 0,5 | 0,5 Kultūros centrui |  |  |
| Auklėtoja | 1,52 | 1,52 Taujėnų gimnazijai |  |  |
| Men. ugdymo pedagogas | 0,25 | 0,25 Taujėnų gimnazijai |  |  |
| Auklėtojo padėjėjas | 1 | 1 Taujėnų gimnazijai |  |  |
| Virėja | 1 | 1 Taujėnų gimnazijai |  |  |
| Maitinimo organizatorius (meno vadovas) | 0,25 |  | 0,25 | 2410 |
| Skalbėja | 0,25 |  | 0,25 | 1850 |
| Logopedas | 0,25 | 0,25 Taujėnų gimnazijai |  |  |
| Iš viso: | 12,52 |  |  | 39504 |

Visos išvardintos veiklos po likvidavimo turi išlikti. Planuojamas veiklų perdavimas parodomas lentelėje:

 ***Centro biudžetas metams: mokymo lėšos – 15,9 tūkst. Eur, Savivaldybės biudžeto lėšos – 126,5 tūkst. Eur (darbo užmokesčiui 86,9 tūkst. Eur, kitoms išlaidoms – 39,6 tūkst. Eur).***

***Įstaigos pajamos 4,3 tūkst. Eur.***

***Darbo grupėje buvo svarstomi ir kiti variantai, tarp jų ir galimybė sujungti abu universalius daugiafunkcius centrus. Dviejų UDC sujungimui nebuvo pritarta, nes tuo atveju reikėtų kurti naują švietimo įstaigą kaip juridinį asmenį su nauju kodu ir pagrindine veikla – ikimokykliniu ugdymu. Šiais mokslo metais Balelių universaliajame daugiafunkciame centre ugdomi 10 vaikų, o Rečionių – 7. 2020–2021 m. m. naujai įkurtoje įstaigoje ugdytųsi 15 vaikų, dvejuose pastatuose. 2021-2022 m. m. – 15 vaikų, 2022–2023 m. m. – 11. Lėšų administravimui ekonomija sujungus abi įstaigas – 26 tūkst. per metus, o uždarius abi įstaigas ir veiklas išdalinus kitoms įstaigoms –70 tūkst. Eur.***

 ***Buvo organizuoti susitikimas su Balelių universalaus daugiafunkcio centro bendruomene (2020-03-10), kuriame aptartas likvidavimo variantas, veiklų tęstinumas.***

 **3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Centras tampa likviduojama biudžetinė įstaiga.

**4. Sprendimui įgyvendinti reikalingos lėšos ir galimi finansavimo šaltiniai:** Likvidavimo sprendimo įregistravimo Juridinių asmenų registre nustatytas mokestis, iš savivaldybės biudžeto lėšų.

**5. Priėmus sprendimą laukiami rezultatai, galimos pasekmės:**

Priėmus šį Savivaldybės tarybos sprendimą bus duota pražia Centro likvidavimo ir veiklų perdavimo procesui.

 **6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Ukmergės rajono savivaldybės tarybos sprendimai dėl veiklas perimančių įstaigų nuostatų ir didžiausio leistino pareigybių skaičiaus patvirtinimo, Ukmergės rajono savivaldybės administracijos direktoriaus įsakymai dėl Ukmergės rajono Balelių universalaus daugiafunkcio centro turto inventorizavimo bei dokumentų perdavimo komisijų sudarymo.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** nėra.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nenumatomas.

**9. Sekretoriatas priimtą sprendimą pateikia:** Ukmergės rajono savivaldybės administracijos Švietimo ir sporto, Kultūros ir turizmo, Turto valdymo ir apskaitos, Personalo ir dokumentų valdymo skyriams, Ukmergės rajono Balelių universaliam daugiafunkciui centrui.

 **10. Aiškinamojo rašto priedai:** nėra.

Švietimo ir sporto skyriaus

vyriausioji specialistė Irena Lukoševičienė